Spis č.: A/2012/08176
									VO:      A/2012/08311

Verejný obstarávateľ: Mesto Košice, Trieda SNP 48/A, 040 11 Košice 

Postup -  prieskum trhu pri zákazke s nízkou hodnotou typu A.3 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 26/2011.

Zákazka na poskytnutie služieb s názvom: Renovácie tonerov a dodávka nových tonerov pre Magistrát mesta Košice.

Postup pri zákazke s nízkou hodnotou typu A.3 je dvojetapový, t.j. v prvej etape sa predkladajú požadované doklady, ktoré sú stanovené pre splnenie podmienok účasti. 

A.	Prvá etapa:

1.	Podmienky účasti sú nasledovné: 
1.1	Uchádzač musí byť oprávnený poskytovať požadovanú službu a dodávať požadovaný tovar. 
1.2	Uchádzač musí preukázať, že v priebehu uplynulých dvoch rokov renovoval tonery a dodával nové tonery v minimálnej výške 20 tis. € bez DPH.
1.3	Uchádzač musí mať udelené povolenie Úradu životného prostredia na nakladanie s nebezpečným odpadom.
1.4	Uchádzač musí mať udelené povolenie Úradu životného prostredia na prevádzkovanie Zberne nebezpečného odpadu.

2.	Na preukázanie splnenia podmienok účasti je potrebné predložiť tieto doklady: 
2.1	Oskenované oprávnenie na poskytnutie služby a na dodávanie tovaru (výpis z obchodného registra, resp. živnostenského registra alebo potvrdenie o zápise do zoznamu podnikateľov) alebo fotokópia. 
2.2	Zoznam referencií v oblasti predmetu zákazky – zoznam obsahuje zákazky v celkovom min. objeme 20 tis. € bez DPH za roky 2010-2011 (pri každej zákazke uvedie príslušný kontakt na objednávateľa – názov zariadenia, poštová adresa, meno a priezvisko kontaktnej osoby, telefónne čísla alebo e-mailovú adresu za účelom preverenia uvedených údajov).
2.3	Právoplatné povolenie Úradu životného prostredia na nakladanie s nebezpečným odpadom – oskenované alebo fotokópia.
2.4	Právoplatné povolenie Úradu životného prostredia na prevádzkovanie Zberne nebezpečného odpadu – oskenované alebo fotokópia.

3.	Prípadné otázky je potrebné doručiť verejnému obstarávateľovi e-mailom najneskôr 24 hodín pred termínom na predkladanie dokladov.
4.	Doklady uchádzač zašle výlučne na e-mailovú adresu pre doklady: 2012.08311A@kosice.sk
Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s označením: „Tonery, sp. č.: A/2012/08311 – NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice.  Úradné doklady doloží uchádzač vo fotokópii. 
5.	Termín na predloženie dokladov je do:  24.1.2012 do 10.00 hod.
6.	Doklady zaslané po termíne alebo na inú e-mailovú adresu, alebo ak nebudú predložené podľa bodu 4, takéto doklady nebudú brané do úvahy a nebudú posudzované.
7.	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti bude oznámený termín na predloženie ponuky a e-mailová adresa, na ktorú  budú ponuky zasielať.  

B.	Druhá etapa:

1.	Ponuku môže predložiť iba uchádzač, ktorí splnil podmienky účasti a bol vyzvaný na predloženie ponuky. Prílohou ponuky bude cenová kalkulácia podľa položiek uvedená v prílohe č.1 k výzve. Do tejto prílohy uchádzač doplní aj hmotnosť nového tonera v gramoch. V prípade, že uchádzač nepredloží úplne vyplnenú cenovú kalkuláciu vrátane gramáže tonerov, jeho ponuka bude vylúčená z hodnotenia.
2.	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa príloh, ak sú. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke.
3.	Cena predmetu zákazky nesmie prekročiť stanovenú výšku s DPH 11.999 €.
4.	Ponuku, t. j. doplnenú výzvu verejného obstarávateľa s prílohou č.1 k výzve uchádzač zašle výlučne na e-mailovú adresu uvedenú pre ponuky vo výzve. 
5.	Ponuky zaslané po termíne alebo na inú e-mailovú adresu, alebo ak cenová kalkulácia nebude predložená, takéto ponuky nebudú brané do úvahy a nebudú vyhodnocované.
6.	Prípadné otázky je potrebné doručiť verejnému obstarávateľovi e-mailom najneskôr 24 hodín pred termínom na predkladanie ponúk.
7.	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa, takáto ponuka nebude braná do úvahy/ nebude vyhodnocovaná.
8.	Úspešným uchádzačom bude ten, kto bude mať platnú ponuku a súčasne bude  jeho ponuka najvýhodnejšou podľa stanovených kritérií.
9.	Kritéria na hodnotenie ponúk sú: Najnižšia celková cena. Spôsob hodnotenia kritériá je nasledovný: Úspešným uchádzačom bude ten, kto bude mať najnižšiu konečnú cenu (s DPH) za celý predmet zákazky.
10.	Cenová ponuka uchádzača musí zahŕňať aj jeho vedľajšie náklady, napr. dopravné a musí byť konečná. Uchádzač musí uviesť ceny pre každý typ toneru, inak jeho ponuka nebude vyhodnocovaná. Pri neobvykle nízkych cenách bude uchádzač vyradený z hodnotenia.
11.	Výťažnosť tonerov musí byť v súlade s príslušnými normami ISO/IEC 19752 (čierne) a ISO/IEC 19798 (farebné).
12.	Úspešný uchádzač bude vyzvaný na predloženie návrhu zmluvy, ktorá musí byť v súlade s prílohou č.2 k výzve a s jeho ponukou. Ak návrh zmluvy úspešného uchádzača nebude v súlade s prílohou č.2 k výzve alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.
13.	Neúspešným uchádzačom bude oznámené, že neuspeli a dôvod ich neúspešnosti.

Prílohy: 
1.	Opis predmetu zákazky
2.	Návrh zmluvy